KRI Nanggala

KRI Nanggala (402) oli Indonesian laivaston Cakra-luokan (saksalainen Tyyppi 209) sukellusvene. Se rakennettiin Saksassa Howaldtswerke-Deutsche Werftin telakalla vuosina 1978–1979, ja luovutettiin Indonesian laivastolle vuonna 1981.

Sukellusvene katosi 21. huhtikuuta 2021 ollessaan torpedoharjoituksissa Balista noin 100 kilometriä pohjoiseen. Sukellusveneessä oli 53 hengen miehistö. Samana päivänä Balinmerellä havaittiin öljyvahinko, jonka liittymistä sukellusveneen katoamiseen selvitettiin. Australia, Singapore, Malesia ja Intia lähettivät omat aluksensa auttamaan etsinnöissä. Myös Yhdysvallat lähetti lentokoneen etsintöihin.

24. huhtikuuta merenpohjasta noin 700 metrin syvyydestä löytyi sukellusveneeseen kuuluneita esineitä, ja sen perusteella arvioidaan, ettei veneen 53 hengen miehistöstä ole ketään elossa. Happivarastojen arvioidaan loppuneen. 25. huhtikuuta Indonesian viranomaiset kertoivat löytäneensä veneen hylyn kolmessa osassa.

Lähteet 

Tyypin 209 sukellusveneet
Indonesian laivaston sukellusveneet
Sukellusveneonnettomuudet